Dungeness
Store norske leksikon,Geografi,Verdens geografi,Europa,Storbritannia og Nord-Irlands geografi
Dungeness er en odde i Storbritannia, England, på kysten av grevskapet Kent, mellom Hastings og Folkestone. Stranden består i hovedsak av rullesteiner som beskytter det innenforliggende våtmarksområdet Romney Marsh.
På odden har det i tidens løp stått fem fyrtårn, hvorav to er tilbake. Det eldste av dem ble bygget i 1904 og fungerer i dag som turistattraksjon og utsiktspunkt for besøkende, mens det nyeste ble anlagt i 1961 og er i daglig drift.Ved Dungeness Point ligger to kjernekraftverk, Dungeness A og Dungeness B. Dungeness A ble stengt i 2006, mens Dungeness B opprinnelig skulle stenges i 2018, men har blitt utsatt til 2028. Dungeness B produserer strøm til 1,5 millioner husholdninger.